ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 926
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
Αριθμ. ΔΠΘ/ΔΔΚ/ΤΔΑ/45209/4181/1097
Προκήρυξη πλήρωσης θέσης μέλους Διδακτικού
Ερευνητικού Προσωπικού (Δ.Ε.Π.) στη βαθμίδα
του Επίκουρου Καθηγητή με θητεία, του Τομέα
Γενικής Παθολογίας του Τμήματος Ιατρικής της
Σχολής Επιστημών Υγείας του Δημοκριτείου Πανεπιστημίου Θράκης, με γνωστικό αντικείμενο
«Παθολογία».
Ο Πρύτανης του Δημοκριτείου Πανεπιστημίου Θράκης, μετά από εισήγηση της Συνέλευσης του Τμήματος
Ιατρικής της Σχολής Επιστημών Υγείας (αριθ. συνεδρίασης 6/25.02.2025), και σύμφωνα με:
1. Την υπό στοιχεία ΔΠΘ/ΔΔΚ/25927/2643/3.1.2023
πράξη του Πρύτανη, με την οποία διαπιστώνεται η εκλογή Πρύτανη και ο ορισμός τεσσάρων (4) Αντιπρυτάνεων
του Δ.Π.Θ. με θητεία έως 31.08.2026 (Υ.Ο.Δ.Δ. 4).
2. Την παρ.  3 του άρθρου 463 του ν.  4957/2022,
όπως τροποποιήθηκαν με την παρ. 6 του άρθρου 24
του ν.  5057/2023 και την υπό στοιχεία Φ/154400/
Ζ2/24.12.2024 (Β’ 7226) υπουργική απόφαση.
3. Το άρθρο 19 του ν. 4009/2011 (Α’ 195).
4. Το άρθρο 30 του ν. 4452/2017 (Α’ 17).
5. Την περ. ια’ του άρθρου 2, της παρ. 15ζ’ του άρθρου 15, της παρ. 2ιδ’ του άρθρου 21 και της παρ. 9 του
άρθρου 84 του ν. 4485/2017 (Α’ 114).
6. Την παρ. 1 του άρθρου 23 του ν. 3549/2007 (Α’ 69).
7. Το π.δ. 134/1999 (Α’ 132).
8. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία Φ.122.1/86/83263/Ζ2/30.6.2020 (Β’ 2657) όμοια.
9. Την υπό στοιχεία ΔΠΘ/ΣΥΓΚ/44229/1596/22.05.2017
(Β’ 2058) απόφαση της Συγκλήτου του Δημοκριτείου Πανεπιστημίου Θράκης.
10. Την υπό στοιχεία ΔΠΘ/ΔΔΚ/ΤΔΑ/35909/3298/
885/17.01.2025 απόφαση της Συγκλήτου για την κατανομή θέσεων για την πρόσληψη μελών Δ.Ε.Π. στο Δημο-
κρίτειο Πανεπιστήμιο Θράκης (ΑΔΑ: 97ΤΠ46ΨΖΥ1-ΝΙΥ).
11. Την υπό στοιχεία Φ154564/Ζ2/24.12.2024 (ΟΡΘΗ
ΕΠΑΝΑΛΗΨΗ: 13.01.2025), (ΑΔΑ: 6ΑΒΩ46ΝΚΠΔ-4ΛΥ)
υπουργική απόφαση περί «Κατανομής θέσεων για την
πρόσληψη μελών Δ.Ε.Π. σε Πανεπιστημιακές Κλινικές
Νοσοκομείων και Πανεπιστημιακά Κέντρα Υγείας για το
έτος 2025».
12. Το υπό στοιχεία ΔΠΘ/ΔΔΚ/ΤΔΑ/45209/4181/
1097/27.02.2025) έγγραφο του Τμήματος Ιατρικής.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) θέσης μέλους Διδακτικού Ερευνητικού
Προσωπικού (Δ.Ε.Π.), ως εξής:
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΓΕΝΙΚΗΣ ΠΑΘΟΛΟΓΙΑΣ
- Μία (1) θέση μέλους Διδακτικού Ερευνητικού Προσωπικού (Δ.Ε.Π.) στη βαθμίδα του Επίκουρου Καθηγη-
τή με θητεία, με γνωστικό αντικείμενο «Παθολογία» και
συνοπτική περιγραφή του επιστημονικού πεδίου: Το
επιστημονικό πεδίο της Παθολογίας περιλαμβάνει την
πρόληψη, διάγνωση και αντιμετώπιση παθολογικών καταστάσεων και νοσημάτων, όπως λοιμώξεις, υπέρταση,
διαβήτη, δυσλιπιδαιμία, μεταβολικές και ηλεκτρολυτικές
διαταραχές, καρδιαγγειακά νοσήματα, νοσήματα γαστρεντερολογικού, αίματος, ρευματολογικά νοσήματα,
ανοσολογικές και ορμονικές διαταραχές.
Όσοι επιθυμούν να συμμετάσχουν ως υποψήφιοι στη
διαδικασία εκλογής σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας), οφείλουν να έχουν εγγρα-
φεί ηλεκτρονικά στο πληροφοριακό σύστημα ΑΠΕΛΛΑ
(διαδικτυακή διεύθυνση https://apella.minedu.gov.gr,)
με τη διαδικασία που προβλέπεται στην παρ. 1 του άρθρου 3 της υπό στοιχεία Φ. 122.1/6/14241/Ζ2/27.1.2017
(Β’ 225) υπουργικής απόφασης, όπως αντικαταστάθηκε
με το άρθρο πρώτο της υπό στοιχεία Φ.122.1/86/83263/
Ζ2/30-6-2020 (Β’ 2657) όμοιας.
Α. Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση καθηγητή (επίκουρου καθηγητή, αναπληρωτή καθηγητή και
καθηγητή πρώτης βαθμίδας) υποβάλλουν ηλεκτρονικά στο πληροφοριακό σύστημα ΑΠΕΛΛΑ (διαδικτυακή
13.03.2025 18:08:42
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 926/12.03.2025
διεύθυνση https://apella.minedu.gov.gr,) μέσα σε αποκλειστική προθεσμία δύο (2) μηνών από την ημερομη-
νία του εγγράφου της ανακοίνωσης της δημοσίευσης
της προκήρυξης στον ημερήσιο τύπο, την αίτηση υποψηφιότητας (νοείται η υποβολή υποψηφιότητας μέσω
πληροφοριακού συστήματος ΑΠΕΛΛΑ) μαζί με όλα τα
αναγκαία για την κρίση δικαιολογητικά:
1. Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία της
παρ. 4 του άρθρου 304 του ν. 4957/2022 (Α’ 141), όπως
τροποποιήθηκε και ισχύει.
3. Αναλυτικό Βιογραφικό Σημείωμα στην ελληνική
γλώσσα.
4. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
5. Αναλυτικό υπόμνημα στην ελληνική γλώσσα στο
οποίο θα αναφέρεται σύντομη περίληψη των υποβαλλόμενων πρωτότυπων επιστημονικών δημοσιεύσεων με
μνεία στη συμβολή του υποψηφίου σε αυτές.
6. Το κείμενο της Διδακτορικής Διατριβής και άλλα
επιστημονικά δημοσιεύματα (με μορφή αρχείου ή με
ηλεκτρονικό σύνδεσμο).
7. Άλλα απαραίτητα δικαιολογητικά (όπως πιστοποιητικά προϋπηρεσίας, πιστοποιητικά παροχής διδακτικού
έργου κ.λπ.) που πιστοποιούν τα προβλεπόμενα από τη
νομοθεσία προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι/ες.
Οι πολίτες κρατών - μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο
ή μεταπτυχιακό τίτλο σπουδών Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’  θα αναζητη-
θούν αυτεπαγγέλτως από την υπηρεσία που θα προβεί
στην έκδοση της τελικής πράξης διορισμού. Το κώλυμα
της μη εκπλήρωσης των στρατιωτικών υποχρεώσεων
δεν ισχύει για πολίτες κράτους - μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα
διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση επίκουρου καθηγητή, αναπληρωτή καθηγητή ή καθηγητή πρώτης βαθμίδας, υποβάλλουν ηλεκτρονικά την
αίτησή τους (νοείται η υποβολή υποψηφιότητας μέσω
πληροφοριακού συστήματος ΑΠΕΛΛΑ) και καταχωρίζουν τα παραπάνω δικαιολογητικά, εφόσον αυτά δεν
έχουν ήδη καταχωρισθεί κατά την εγγραφή τους στο
Γενικό Μητρώο (άρθρο 3 της υπό στοιχεία Φ. 122.1/6/
14241/Ζ2/27-1-2017 Β’225 υπουργικής απόφασης) και
δε χρήζουν επικαιροποίησης.
Η μη υποβολή των ως άνω δικαιολογητικών εντός της
ταχθείσης από την προκήρυξη προθεσμίας, συνιστά
λόγο απαραδέκτου της υποψηφιότητας.
Ο υποψήφιος που θα επιλεγεί για τη θέση, υποχρεούται να καταθέσει τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη, θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αλεξανδρούπολη, 5 Μαρτίου 2025
Ο Πρύτανης
ΦΩΤΙΟΣ ΜΑΡΗΣ
Ι
ΠΑΝΕΠΙΣΤΗΜΙΟ ΙΩΑΝΝΙΝΩΝ
Αριθμ. 8469
Προκήρυξη για την πλήρωση μίας (1) κενής θέσης
μέλους Δ.Ε.Π. του Παιδαγωγικού Τμήματος Νηπιαγωγών της Σχολής Επιστημών Αγωγής του Πα-
νεπιστημίου Ιωαννίνων στη βαθμίδα του Επίκουρου Καθηγητή επί θητεία με γνωστικό́ αντικείμενο
«Παιδική Λογοτεχνία».
Η Πρύτανης του Πανεπιστημίου Ιωαννίνων μετά από
εισήγηση της Συνέλευσης του Παιδαγωγικού Τμήματος
Νηπιαγωγών υπ’ αρ. συν. 735/29-01-2025 και έχοντας
υπόψη:
1. Την παρ. 3 του άρθρου 463 του ν. 4957/2022 (Α’ 141),
όπως τροποποιήθηκε με την υπό στοιχεία Φ/149466/
Ζ2/29-12-2023 (Β’ 7603) υπουργική απόφαση, την υπό
στοιχεία Φ. 122.1/5307/Ζ2/17.01.2024 εγκύκλιο και την
υπό στοιχεία Φ/154400/Ζ2/30-12-2024 (Β’ 7226) υπουργική απόφαση,
2. τον ν. 4957/2022 (Α’ 141),
3. το άρθρο 9 και το άρθρο 46 του ν. 4521/2018 (Α’ 38),
4. την περ. ζ της παρ. 15 του άρθρου 15, την περ. ιδ της
παρ. 2 του άρθρου 21 και τις παρ. 9 και 10 του άρθρου  84
του ν. 4485/2017 (Α’ 114),
5. τις παρ.  10 και 13 του άρθρου τέταρτου του
ν. 4405/2016 (Α’  129),
6. την παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε από́ την περ. α της παρ. 1 του
άρθρου 30 του ν. 4452/2017 (Α’ 17),
7. την παρ. 1 του άρθρου 19 του ν. 4009/2011 (Α’ 195),
όπως τροποποιήθηκε με το άρθρο 9 του ν. 4521/2018
(Α’ 38), σε συνδυασμό με το άρθρο 463 του ν. 4957/2022,
8. το άρθρο 20 του ν. 4009/2011 (Α’ 195), σε συνδυασμό
με το άρθρο 463 του ν. 4957/2022,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 926/12.03.2025
9. την περ.  α της παρ.  22 του άρθρου  80 του
ν. 4009/2011 και τις παρ. 8, 9 και 10 του άρθρου 84 του
ν. 4485/2017,
10. το άρθρο 23 του ν. 3549/2007 (Α’  69),
11. την παρ. 4 του άρθρου 4 του ν. 2517/1997 (Α’ 160),
12. το π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α’ 132),
13. το π.δ. 105/2013 «Μετονομασία Τμήματος και
ίδρυση - συγκρότηση, κατάργηση και ανασυγκρότηση
Σχολών στο Πανεπιστήμιο Ιωαννίνων» (Α’ 137),
14. την υπ’ αρ. 5795/16-11-2022 πράξη του Πρύτανη
του Πανεπιστημίου Ιωαννίνων «Διαπίστωση συγκρότησης του Συμβουλίου Διοίκησης του Πανεπιστημίου
Ιωαννίνων» (Υ.Ο.Δ.Δ. 1126),
15. την υπ’ αρ. 8501/21-12-2022 (Υ.Ο.Δ.Δ. 1201) διαπιστωτική πράξη εκλογής Πρύτανη του Πανεπιστημίου
Ιωαννίνων,
16. την υπ’ αρ. 9717/18-01-2023 πράξη του Συμβουλίου Διοίκησης «Ορισμός των Αντιπρυτάνεων του Πανεπι-
στημίου Ιωαννίνων» (Υ.Ο.Δ.Δ. 54),
17. την υπ’ αρ. 9716/23-01-2023 πράξη της Πρυτάνεως
του Πανεπιστημίου Ιωαννίνων «Καθορισμός του τομέα
ευθύνης, μεταβίβασης των επιμέρους αρμοδιοτήτων
στους τέσσερις (4) αντιπρυτάνεις του Πανεπιστημίου
Ιωαννίνων και καθορισμός της σειράς αναπλήρωσης της
Πρυτάνεως» (Β’ 361),
18. την περ.  ιζ της παρ.  1 του άρθρου 15 του
ν. 4957/2022,
19. τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142),
20. την υπό στοιχεία Φ.122.1/6/14241/Ζ2/27.1.2017
(Β’ 225) απόφαση του Υπουργού́ Παιδείας, Έρευνας
και Θρησκευμάτων, όπως τροποποιήθηκε με την υπό
στοιχεία  Φ.122.1/86/83263/Ζ2/30.6.2020 (Β’  2657)
απόφαση του Υφυπουργού Παιδείας και Θρησκευμάτων,
21. το άρθρο 51 του ν. 4622/2019 (Α’ 133), όπως
αντικαταστάθηκε από το άρθρο 20 του ν. 5027/2023
(Α’ 48),
22. την υπ’  αρ. 51/30-9-2024 πράξη Υπουργικού
Συμβουλίου «Έγκριση προγραμματισμού προσλήψεων έτους 2025 και τροποποίηση των υπ’  αρ. 50/
4-11-2021, 31/27-09-2022 και 26/31-10-2023 Πράξεων
Υπουργικού Συμβουλίου»,
23. την υπό στοιχεία Φ/154568/Ζ2/24-12-2024 απόφαση του Υπουργού Παιδείας, Θρησκευμάτων και Αθλη-
τισμού «Κατανομή θέσεων για την πρόσληψη μελών
Δ.Ε.Π. στα Πανεπιστήμια και στην Α.Σ.ΠΑΙ.Τ.Ε. για το
έτος 2025»,
24. την υπ’ αρ. 1174/16-1-2025 απόφαση της Συγκλήτου του Πανεπιστημίου Ιωαννίνων «Κατανομή 27 θέσεων
για την πρόσληψη μελών ΔΕΠ για το έτος 2025 (υπό στοιχεία Φ/154568/Ζ2 απόφαση του Υπουργείου Παιδείας,
Θρησκευμάτων και Αθλητισμού με ΑΔΑ: ΨΣΠΘ46ΝΚΠΔΘΜΝ)»,
25. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφάσισε:
Tην (ανοικτή́) προκήρυξη για την πλήρωση μιας (1)
κενής θέσης μέλους ΔΕΠ ως εξής:
ΠΑΝΕΠΙΣΤΗΜΙΟ ΙΩΑΝΝΙΝΩΝ
ΣΧΟΛΗ ΕΠΙΣΤΗΜΩΝ ΑΓΩΓΗΣ
ΤΜΗΜΑ ΠΑΙΔΑΓΩΓΙΚΟ ΝΗΠΙΑΓΩΓΩΝ
Μια (1) κενή́ θέση μέλους ΔΕΠ στη βαθμίδα του Επίκουρου Καθηγητή επί θητεία με γνωστικοί αντικείμενο:
«Παιδική Λογοτεχνία» του Παιδαγωγικού Τμήματος Νηπιαγωγών.
Συνοπτική περιγραφή του γνωστικού αντικειμένου:
Ως αυτόνομο γνωστικό αντικείμενο περιλαμβάνει
είδη της Παιδικής Λογοτεχνίας (ελληνικής ή και ξένης)
που απευθύνονται αποκλειστικά σε παιδιά προσχολικής
ηλικίας ή γράφονται γι’ αυτά, καθώς και την ανάγνωση
και ερμηνεία τους, συμβάλλοντας στην Αγωγή και νοητική ανάπτυξη των νηπίων. Περιλαμβάνει ειδικότερα: τα
παραμύθια και την αφήγησή τους - από τα λαϊκά έως τα
έντεχνα, άλλως λόγια -, συλλογές διεθνούς παραμυθιού,
μεταφράσεις-διασκευές κλασικών παραμυθιών, λαϊκά
τραγούδια που απευθύνονται σε παιδιά (λ.χ. νανουρίσματα, ταχταρίσματα) ή τραγουδιούνται από αυτά (κά-
λαντα), παραδόσεις, ευτράπελες διηγήσεις, ποιητικά ή
αφηγηματικά κείμενα για πολύ μικρά παιδιά, με έμφαση
στη σύγχρονη παραγωγή (αντιπροσωπευτικά παραδείγματα: το ηχο-ρυθμικό μοντέλο, τα λίμερικ, οι παιδικές
αφηγήσεις βραχείας φόρμας αντίστοιχα)· επίσης, το
εικονογραφημένο λογοτεχνικό παιδικό βιβλίο (και την
ανάδειξη της διαλεκτικής σχέσης της πληθωρικής - ειδικά στα κείμενα της νηπιακής ηλικίας - εικονογράφησης
με τον ρηματικό Λόγο), τα κόμικς, τα παιδικά περιοδικά
κ.ά. Συνάδοντας προς το γνωστικό πεδίο και τους εκπαιδευτικούς στόχους του Παιδαγωγικού Τμήματος Νηπια-
γωγών, το γνωστικό αντικείμενο εστιάζει στην ενδελεχή
Σπουδή και Παιδαγωγική αξιοποίηση της Παιδικής Λογοτεχνίας εύληπτων για την προσχολική ηλικία αναπα-
ραστάσεων της ετερότητας, της πολυπολιτισμικότητας
(multi-culturalism), της συγκρότησης των κοινωνικών
ρόλων των φύλων, στην προοπτική υπέρβασης στερεοτυπικών αντιλήψεων ή διακρίσεων· στην κατεύθυνση της
διαπολιτισμικής αγωγής, της περιβαλλοντικής εκπαίδευσης και αφύπνισης, της καλλιέργειας της Κιναισθητικής
Νοημοσύνης (motor-sensory intelligence) κ.ά. Mέσα από
την ποιητική ρώμη των παιδικών λογοτεχνικών κειμένων και τις πολύπτυχες αναγνώσεις τους, μέσα από τον
εναγκαλισμό του ένθεου και του ευφάνταστου, το παιδί
εξοικειώνεται με ένα ανώτερο επίπεδο Γνώσης κι Αισθητικής και σφυρηλατεί τα θεμέλια του Συγκινησιακού του
Σύμπαντος. Στους παιδαγωγικούς στόχους της «Παιδικής
Λογοτεχνίας» ως γνωστικού αντικειμένου περιλαμβάνονται επιπρόσθετα: Η διαμόρφωση κριτηρίων επιλογής
κατάλληλων αναγνωσμάτων για τα νήπια, η προώθηση, συνακόλουθα, της φιλαναγνωσίας, η δυνατότητα
οργάνωσης και λειτουργίας παιδικής βιβλιοθήκης στο
Νηπιαγωγείο, η παράλληλη, συμβολή των νηπιαγωγών
στην πρόσληψη της Παιδικής Λογοτεχνίας από τα νήπια
μέσα από παιγνιώδεις και δημιουργικές δραστηριότητες.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 926/12.03.2025
Ειδικότερα, μαζί με την ηλεκτρονική αίτηση οι υποψήφιοι
οφείλουν να καταχωρίζουν στο σύστημα «ΑΠΕΛΛΑ» όλα τα
αναγκαία για την κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου.
2. Ενημερωμένο βιογραφικό σημείωμα.
3. Αντίγραφο των πτυχίων και των τίτλων σπουδών τους.
Αν οι τίτλοι σπουδών έχουν χορηγηθεί από Α.Ε.Ι. της αλλοδαπής, θα πρέπει να φέρουν τις νόμιμες θεωρήσεις και να
συνοδεύονται από την απόφαση ισοτιμίας από το ΔΟΑΤΑΠ.
Αν δεν έχει εκδοθεί απόφαση ισοτιμίας, οι τίτλοι σπουδών
θα πρέπει να συνοδεύονται από επίσημες μεταφράσεις και
τότε ακολουθείται η διαδικασία της παρ. 4 του άρθρου 304
σε συνδυασμό με τα ειδικώς οριζόμενα στο άρθρο 307
του ν. 4957/2022 (Α’ 141), όπως τροποποιήθηκε και ισχύει.
4. Διδακτορική Διατριβή και άλλα επιστημονικά δημοσιεύματα.
5. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
Η μη υποβολή των ως άνω δικαιολογητικών, εντός της
ανωτέρω προθεσμίας, έχει ως συνέπεια να θεωρείται η
υποψηφιότητα του αιτούντος ως μη νομίμως υποβληθείσα. Οι υποψήφιοι οφείλουν επίσης να καταχωρίζουν στο
πληροφοριακό σύστημα ΑΠΕΛΛΑ και όλα τα απαραίτητα
για την κρίση πρόσθετα δικαιολογητικά, τα οποία πιστοποιούν τα προβλεπόμενα στο άρθρο 9 του ν. 4521/2018
προσόντα εκλογής.
Επιπλέον:
α) Οι άρρενες υποψήφιοι οφείλουν να καταχωρίσουν
υπεύθυνη δήλωση του ν. 1599/1986 (Α’ 75) όπου δεσμεύονται ότι έχουν ήδη εκπληρώσει ή θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από́ αυτές πριν την έκδοση της Πρυτανικής
πράξης διορισμού́ τους. Το πιστοποιητικό́ στρατολογικής κατάστασης τύπου Α’ θα αναζητηθεί αυτεπαγγέλ-
τως από την υπηρεσία που θα προβεί στην έκδοση της
πρυτανικής πράξης διορισμού. Το κώλυμα της μη εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
β) Οι πολίτες κράτους - μέλους της Ευρωπαϊκής Ένωσης οφείλουν να υποβάλουν, εκτός των πιο πάνω δικαι-
ολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από́ το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
γ) Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων προκειμένου να
ασκήσουν τα καθήκοντα της αντίστοιχης θέσης, θα κατατεθούν από τον/την υποψήφιο/α που θα εκλεγεί σε
θέση μέλους ΔΕΠ πριν την έκδοση της Πρυτανικής πράξης διορισμού τους και σύμφωνα με τα οριζόμενα στο
άρθρο 7 του ν. 4210/2013 (Α’ 254), στην υπηρεσία που
θα προβεί στην έκδοση της τελικής πράξης διορισμού́.
δ) Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλε-
ται πιστοποιητικό της αρμόδιας αρχής του κράτους την
ιθαγένεια του οποίου έχει ο υποψήφιος. Το αντίγραφο
Ποινικού Μητρώου δικαστικής χρήσης θα αναζητηθεί
επίσης αυτεπαγγέλτως από την αρμόδια υπηρεσία πριν
την έκδοση της πρυτανικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
Ειδικού Φορέα 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ιωάννινα, 27 Φεβρουαρίου 2025
Η Πρύτανης
ΑΝΝΑ ΜΠΑΤΙΣΤΑΤΟΥ

[Source: 20250300926.pdf | Tokens: 16376]